
ประกาศองค์การบริหารส่วนตำบลนาเรียง
เรื่อง  การรับสมัครสรรหาและเลือกสรรบุคคลเพื่อแต่งตั้งเป็นพนักงานจ้าง
ประจำปี พ.ศ.  2552
……………………………………

ด้วยองค์การบริหารส่วนตำบลนาเรียง   อำเภอพรหมคีรี  จังหวัดนครศรีธรรมราช  ได้รับความเห็นชอบกรอบอัตรากำลังพนักงานจ้าง 4 ปี  (ปีงบประมาณ 2552-2555)  จากคณะกรรมการพนักงานส่วนตำบลจังหวัดนครศรีธรรมราช ในการประชุมครั้งที่ 11/2551 เมื่อวันที่ 26 พฤศจิกายน 2551 ให้ดำเนินการสรรหาและเลือกสรรบุคคลเพื่อแต่งตั้งเป็นพนักงานจ้าง ประจำปี 2552  ที่มีกรอบอัตรากำลังว่าง  และเพื่อให้การปฏิบัติงานขององค์การบริหารส่วนตำบลนาเรียงดำเนินไปด้วยความเรียบร้อย 

อาศัยอำนาจตามความในข้อ 19  แห่งประกาศคณะกรรมการพนักงานส่วนตำบลจังหวัดนครศรีธรรมราช  เรื่อง หลักเกณฑ์เกี่ยวกับพนักงานจ้าง  ลงวันที่ 26 กรกฎาคม  2547 และประกอบกับมาตรา 22 และ 26  แห่งพระราชบัญญัติระเบียบบริหารงานบุคคลท้องถิ่น พ.ศ.2542      จึงประกาศรับสมัครสรรหาและเลือกสรรบุคคลเพื่อแต่งตั้งเป็นพนักงานจ้าง  รายละเอียดดังนี้


1. ตำแหน่งที่รับสมัครสอบแข่งขัน  มี   3   ตำแหน่ง  คือ


1.1  พนักงานจ้างทั่วไป 



(1)  พนักงานขับรถยนต์ 


จำนวน  1  อัตรา


(2)  คนงานทั่วไป


จำนวน  1  อัตรา


(3)  ยาม




จำนวน  1  อัตรา

2. คุณสมบัติผู้มีสิทธิสมัครเข้ารับการเลือกสรร
ผู้สมัครเข้ารับการเลือกสรรต้องมีคุณสมบัติทั่วไป และคุณสมบัติเฉพาะสำหรับตำแหน่งนี้
2.1 คุณสมบัติทั่วไปและไม่มีลักษณะต้องห้าม 

ผู้สมัครสอบเป็นพนักงานจ้างต้องมีคุณสมบัติและไม่มีลักษณะต้องห้ามดังต่อไปนี้
2.1.1   มีสัญชาติไทย
2 . 1 .  2     มีอายุไม่ต่ำกว่าสิบแปดปี  และไม่เกินหกสิบปี 

2.1. 3 ไม่เป็นบุคคลล้มละลาย
2.1.4 ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือน
           ไม่สมประกอบ หรือเป็นโรคตามที่ ก.อบต.ประกาศกำหนดดังนี้
 (    )  โรคเรื้อนในระยะติดต่อ หรือในระยะที่ปรากฏอาการเป็นที่รังเกียจแก่สังคม
 (    )  วัณโรคในระยะอันตราย
 (    )  โรคเท้าช้างในระยะที่ปรากฏอาการเป็นที่รังเกียจแก่สังคม
 (    )  โรคติดยาเสพติดให้โทษ
 (    )  โรคพิษสุราเรื้อรัง
2.1. 5 ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรค การเมือง
2.1. 6 ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น สมาชิกสภาท้องถิ่น
                                2.1.7  ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดอาญา    เว้น แต่เป็นโทษสำหรับความผิดที่ได้กระทำโดยประมาท หรือความผิดลหุโทษ
2.1.8 ไม่เป็นผู้เคยถูกลงโทษ ให้ออก หรือปลดออกจากรัฐวิสาหกิจ หรือหน่วยงานอื่นของรัฐ
2.1.9 ไม่เป็นข้าราชการ หรือลูกจ้างของส่วนราชการ พนักงานหรือลูกจ้างของหน่วยงานอื่น   ของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น
2.2 คุณสมบัติเฉพาะตำแหน่ง
2.2.1 ตำแหน่ง   พนักงานขับรถยนต์   ผู้สมัครเข้ารับการเลือกสรรต้องเป็นผู้มีคุณสมบัติเฉพาะสำหรับตำแหน่งนั้น ตามที่ ก.อบต.กำหนด ดังนี้  
- ได้รับวุฒิการศึกษาไม่ต่ำกว่าประถมศึกษาปีที่ 6
- มีใบอนุญาตขับรถยนต์
   
2.2.2   ตำแหน่ง  คนงานประจำรถขยะ   ผู้สมัครเข้ารับการเลือกสรรต้องได้รับวุฒิการศึกษาไม่ต่ำกว่าประถมศึกษาปีที่ 6  

2.2.3  ตำแหน่ง  คนงานทั่วไป  ไม่จำกัดวุฒิการศึกษา   
3.  ลักษณะเฉพาะของงานที่ต้องปฏิบัติ


ตำแหน่ง  พนักงานขับรถยนต์    
ปฏิบัติงานเกี่ยวกับขับรถยนต์  ติดต่อราชการของเจ้าหน้าที่ และคณะผู้บริหาร และบำรุงรักษาทำความสะอาด แก้ไขซ่อมแซมเล็ก ๆ น้อย ๆ  เก็บรักษารถยนต์ไว้ในที่ปลอดภัย  และปฏิบัติงานอื่น ๆ ที่ได้รับมอบหมาย
ตำแหน่ง  ยาม

                               
ปฏิบัติหน้าที่อยู่ยามเฝ้าสถานที่ ดูแลรับผิดชอบทรัพย์สินของทางราชการ  ตรวจสอบความเรียบร้อยในบริเวณสถนที่ราชการ และปฏิบัติหน้าที่อื่นที่ได้รับมอบหมาย
ตำแหน่ง  คนงานทั่วไป
ปฏิบัติงานที่ต้องใช้แรงงานทั่วไป  และปฏิบัติงานอื่น ๆ ที่ได้รับมอบหมาย
4. ค่าตอบแทน
องค์การบริหารส่วนตำบลนาเรียง  จะสั่งจ้างและแต่งตั้งผู้ผ่านการสมัครเข้ารับการเลือกสรรในอัตราดังนี้
-  ตำแหน่ง พนักงานขับรถยนต์  ค่าตอบแทนเดือนละ  5,080.- บาท  พร้อมค่าครองชีพเดือนละ  1,000.- บาท  รวมเป็นเงิน  6,080.- บาท

-  ตำแหน่ง ยาม  ค่าตอบแทนเดือนละ   5,080.- บาท  พร้อมค่าครองชีพเดือนละ 1,000.-  บาท  รวมเป็นเงิน  6,080.-  บาท
-  ตำแหน่ง คนงานทั่วไป    ค่าตอบแทนเดือนละ   5,080.- บาท        พร้อมค่าครองชีพเดือนละ 1,000.-  บาท  รวมเป็นเงิน  6,080.-  บาท
5.  ระยะเวลาการจ้าง


ตำแหน่ง  พนักงานขับรถยนต์  
ระยะเวลาการจ้าง  1  ปี


ตำแหน่ง ยาม  


ระยะเวลาการจ้าง  1  ปี


ตำแหน่ง คนงานทั่วไป

ระยะเวลาการจ้าง  1  ปี

6.  การรับสมัครและสถานที่รับสมัคร

ผู้ประสงค์ที่จะสมัครเพื่อเข้ารับการเลือกสรร  ให้ขอรับใบสมัครและยื่นใบสมัครพร้อมหลักฐานด้วยตนเอง ได้ในระหว่างที่  19 -27  เดือนมกราคม  พ.ศ. 2552   ณ   สำนักปลัดองค์การบริหารส่วนตำบลนาเรียง   อำเภอพรหมคีรี   จังหวัดนครศรีธรรมราช   ในวันและเวลาราชการ  หรือสอบถามรายละเอียดได้ที่    0-7534-6093    
7.  วิธีการสมัครสอบ 

ผู้สมัครเข้ารับการเลือกสรรต้องยื่นใบสมัครด้วยตนเองต่อเจ้าหน้าที่รับสมัคร พร้อมเอกสารหลักฐาน  ดังต่อไปนี้
(1) วุฒิการศึกษาพร้อมสำเนา  จำนวน 1 ฉบับ   โดยให้รับรองสำเนาถูกต้องและลงชื่อกำกับ       

(2)  สำเนาทะเบียนบ้าน 
        จำนวน 1 ฉบับ    โดยให้รับรองสำเนาถูกต้องและลงชื่อกำกับ       

(3)  บัตรประจำตัวประชาชน   จำนวน 1 ฉบับ     โดยให้รับรองสำเนาถูกต้องและลงชื่อกำกับ  

(4)  รูปถ่ายหน้าตรงไม่สวมหมวกและไม่ใส่แว่นตาดำ  ขนาด 3 X 4 ซ.ม. (ขนาด 1 นิ้ว) ถ่ายครั้ง   เดียวกันไม่เกิน  6  เดือน  จำนวน  3  รูป  และให้ผู้สมัครลงนามรับรองหลังรูปถ่ายด้วย
(5)  สำเนาภาพถ่ายหลักฐานอื่น ๆ   เช่น ทะเบียนสมรส ใบเปลี่ยน ชื่อ – สกุล   (ถ้ามี)  

                                  จำนวน 1 ฉบับ  โดยให้รับรองสำเนาถูกต้องและลงชื่อกำกับ       

                           (6) ใบรับรองแพทย์  แสดงว่าไม่เป็นโรคต้องห้ามตามที่คณะกรรมการกลางพนักงานส่วนตำบล  กำหนด
จำนวน  1  ฉบับ  
                           (7)  ค่าธรรมเนียมในการสมัครสอบ  100  บาท

 8.  การประกาศรายชื่อผู้มีสิทธิเข้ารับการสรรหาและเลือกสรร
องค์การบริหารส่วนตำบลนาเรียง   จะประกาศรายชื่อผู้มีสิทธิเข้ารับการเลือกสรร   ในวันที่  29  เดือนมกราคม  2552    ณ  ที่ทำการองค์การบริหารส่วนตำบลนาเรียง  อำเภอพรหมคีรี  จังหวัดนครศรีธรรมราช
9.  ประกาศวัน เวลา สถานที่และวิธีการเลือกสรร 



องค์การบริหารส่วนตำบลท่างิ้ว  จะประกาศวัน  เวลา  สถานที่  และระเบียบเกี่ยวกับการคัดเลือก     ในวันที่ 30 มกราคม 2552  และกำหนดสอบในวันที่  2  กุมภาพันธ์  2552


09.00 น. เป็นต้นไป
-  สอบภาคความเหมาะสมตำแหน่ง (สอบสัมภาษณ์)
10. หลักเกณฑ์และวิธีการเลือกสรร   
องค์การบริหารส่วนตำบลนาเรียง   จะดำเนินการเลือกสรรและทำการคัดเลือกด้วยวิธีสอบสัมภาษณ์  โดยยึดหลัก “สมรรถนะ” ที่จำเป็นต้องสำหรับการปฏิบัติงานในตำแหน่ง  ตามที่องค์การบริหารส่วนตำบลนาเรียง  ซึ่งประกอบด้วย
ภาคความเหมาะสมกับตำแหน่ง  สอบสัมภาษณ์  (100 )

 

ประเมินบุคคลเพื่อพิจารณาความเหมาะสมกับตำแหน่งหน้าที่  จากประวัติส่วนตัว  ประวัติการศึกษา ประวัติการทำงาน และพฤติกรรมที่ปรากฏทางอื่นของผู้รับการเลือกสรรและจากการสัมภาษณ์ ทั้งนี้อาจใช้วิธีการอื่นใดเพิ่มเติมอีกก็ได้  เพื่อพิจารณาความเหมาะสมในด้านต่าง ๆ เช่น ความรู้อาจใช้เป็นประโยชน์ในการปฏิบัติงานในหน้าที่ ความรู้ในเรื่องการรักษาความปลอดภัยแห่งชาติ ความสามารถ ประสบการณ์ ท่วงทาวาจา อุปนิสัย อารมณ์ ทัศนคติ คุณธรรม จริยธรรม การปรับตัวเข้ากับผู้ร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบ และบุคลิกภาพอย่างอื่น

 
10. เกณฑ์การตัดสิทธิ์
   ผู้ที่จะถือว่าเป็นผู้ผ่านการเลือกสรร จะต้องเป็นผู้สอบได้คะแนนไม่ต่ำกว่าร้อยละหกสิบ หรือตามที่ คณะกรรมการดำเนินการคัดเลือกจะพิจารณาตามความเหมาะสม
11. การประกาศผลการคัดเลือกและการขึ้นบัญชีผู้ที่ได้รับการคัดเลือก
 องค์การบริหารส่วนตำบลนาเรียง จะประกาศรายชื่อผู้ผ่านการเลือกสรร  ในวันที่  3  เดือนกุมภาพันธ์  2552    โดยเรียบลำดับที่จากผู้ได้คะแนนสูงสุดลงมาตามลำดับ  ถ้าคะแนนเท่ากันก็ให้ผู้ได้รับเลขประจำตัวสอบก่อนเป็นผู้อยู่ในลำดับสูงกว่า
การขึ้นบัญชีผู้ผ่านการเลือกสรรจะขึ้นบัญชีมีอายุ  1  ปี นับตั้งแต่วันประกาศขึ้นบัญชีผู้ผ่านการเลือกสรรเพื่อแต่งตั้งเป็นพนักงานจ้างในตำแหน่ง   
12. การแต่งตั้งผู้ผ่านการเลือกสรร  

  

 องค์การบริหารส่วนตำบลนาเรียง จะแต่งตั้งผู้ผ่านการเลือกสรร ตามลำดับผู้มีคะแนนสูงสุดก่อน

   จึงประกาศให้ทราบโดยทั่วกัน



ประกาศ  ณ  วันที่   12  เดือน  มกราคม    พ.ศ. 2552

  (นายบุญเกียรติ  วงค์เกษร)


                      นายกองค์การบริหารส่วนตำบลเรียง
�








